CELEX: 52017PC0619
Language: sk
Date: 2017-10-24
Title: Návrh NARIADENIE RADY, ktorým sa stanovujú produkčné odvody a koeficient potrebný na výpočet dodatočného odvodu v sektore cukru za hospodársky rok 1999/2000 a ktorým sa stanovujú produkčné odvody v sektore cukru za hospodársky rok 2000/2001

EURÓPSKA KOMISIA
            V Bruseli24. 10. 2017
            COM(2017) 619 final
            2017/0269(NLE)
            Návrh
            NARIADENIE RADY,
            ktorým sa stanovujú produkčné odvody a koeficient potrebný na výpočet dodatočného odvodu v sektore cukru za hospodársky rok 1999/2000 a ktorým sa stanovujú produkčné odvody v sektore cukru za hospodársky rok 2000/2001 
            {SWD(2017) 348 final}
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Dňa 9. februára 2017 Súdny dvor vydal rozsudok vo veci C-585/15, Raffinerie Tirlemontoise SA/État belge, v ktorom vyhlásil nariadenie Komisie (ES) č. 2267/2000 z 12. októbra 2000, ktorým sa stanovuje výška produkčných odvodov a koeficient na výpočet dodatočného odvodu v sektore cukru za hospodársky rok 1999/2000, a nariadenie Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru za hospodársky rok 2000/2001, za neplatné.
            
            
               Odvody za dotknuté hospodárske roky pôvodne stanovila Komisia podľa nariadenia Rady (ES) č. 2038/1999 z 13. septembra 1999 o spoločnom organizovaní trhov v sektore cukru. V uvedenom nariadení sa stanovil systém samofinancovania sektora cukru prostredníctvom pružných produkčných odvodov. 
            
            
               V súlade s nariadením Rady (ES) č. 2038/1999 sa spoločná organizácia trhov v sektore cukru zakladala na zásade, že výrobcovia by mali v plnej miere niesť finančnú zodpovednosť za straty, ktoré vzniknú každý hospodársky rok v dôsledku odpredaja tej časti produkcie Spoločenstva podliehajúcej kvóte, ktorá presahuje vnútornú spotrebu Spoločenstva, a na diferenciácii cenových záruk na odpredaj, ktorá odráža výrobnú kvótu pridelenú každému podniku.
            
            
               Zásada finančnej zodpovednosti bola zaručená tým, že výrobcom sa účtoval základný produkčný odvod z celej výroby cukru A a B, ktorý bol obmedzený na 2 % intervenčnej ceny za biely cukor, a odvod B účtovaný z produkcie cukru B do limitu 37,5 % predmetnej ceny. Ak tieto odvody nestačili na samofinancovanie sektoru v každom hospodárskom roku, nariadenie (ES) č. 2038/1999 umožňovalo, aby výrobcom boli účtované dodatočné odvody. V článku 33 nariadenia (ES) č. 2038/1999 boli stanovené prvky, ktoré sa mali vziať do úvahy na účely výpočtu odvodov.
            
            
               V uvedenom rozsudku Súdny dvor nespochybnil systém produkčných odvodov ani zásadu, na základe ktorej museli výrobcovia cukru v plnej miere niesť finančnú zodpovednosť za straty, ktoré vznikli každý hospodársky rok v dôsledku odpredaja tej časti produkcie podliehajúcej kvóte, ktorá presahuje vnútornú spotrebu Únie, a následne museli platiť odvody za svoju produkciu v rámci kvóty, ktorú má stanoviť Komisia s cieľom pokryť straty, ktoré vznikli počas hospodárskych rokov 1999/2000 a 2000/2001.
            
            
               Súdny dvor však rozhodol, že Komisia pochybila pri výpočte ročných odvodov stanovených za dotknuté obdobie podľa nariadenia Rady (ES) č. 2038/1999. Rozhodol, že metóda, ktorú Komisia použila vo svojich nariadeniach (ES) č. 2267/2000 a č. 1993/2001 na stanovenie odvodov, bola nesprávna, pretože viedla k nadhodnoteniu nákladov, ktoré mali byť uhradené, a tým k prílišnému odvodovému zaťaženiu výrobcov cukru.
            
            
               Po tomto rozsudku vznikla právna medzera, pokiaľ ide o presnú výšku odvodov za hospodárske roky 1999/2000 a 2000/2001. V záujme rešpektovania tohto rozsudku by sa preto odvody stanovené na tieto hospodárske roky mali nahradiť novými odvodmi, ktoré sa vypočítajú podľa metódy schválenej Súdnym dvorom a budú mať spätnú účinnosť. 
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Podľa článku 266 ZFEÚ „inštitúcia [...], ktorej akt bol vyhlásený za neplatný [...], je povinná urobiť nevyhnutné opatrenia, aby vyhovela rozsudku Súdneho dvora Európskej únie“. Preto sa po vyhlásení neplatnosti nariadení (ES) č. 2267/2000 a č. 1993/2001 musia na dané obdobie stanoviť nové odvody.
               
               
                  Rámec spoločnej organizácie trhov v sektore cukru sa od roku 1999 zmenil: nariadenie Rady (ES) č. 2038/1999 bolo zrušené a nahradené nariadením Rady (ES) č. 1260/2001, ktoré bolo zrušené a nahradené nariadením Rady (ES) č. 318/2006, ktoré bolo zrušené a nahradené nariadením Rady (ES) č. 1234/2007. Nariadením Rady (EÚ) č. 1308/2013 sa zrušilo a nahradilo nariadenie Rady (ES) č. 1234/2007. Nariadenie Rady (ES) č. 2038/1999 preto už nemôže slúžiť ako právny základ na opravu odvodov. Komisia nie je preto splnomocnená prijať opravný právny akt, ktorý je potrebný na vykonanie rozsudku. 
               
               
                  V súlade s článkom 43 ods. 3 ZFEÚ Rada prijíma na návrh Komisie opatrenia týkajúce sa stanovovania odvodov. Vzhľadom na povahu navrhovaného nariadenia sa článok 43 ods. 3 ZFEÚ javí ako vhodný právny základ na stanovenie opravených odvodov z produkcie cukru pre dotknuté hospodárske roky.
               
               
                  Súdny dvor v uvedenom rozsudku objasnil všetky prvky, ktoré je potrebné zvážiť pri výpočte „priemernej straty“ v zmysle článku 33 nariadenia Rady (ES) č. 2038/1999, ktoré sa musí použiť pri odhade „celkovej straty“, ktorá sa má pokryť prostredníctvom produkčných odvodov. „Priemerná strata“ sa musí vypočítať tak, že skutočne zaplatené celkové náhrady sa vydelia celkovým množstvom vyvezeného cukru podliehajúceho kvóte bez ohľadu na to, či bol vyvezený s poskytnutím náhrady alebo bez nej. Použitie novej metódy uvedenej v rozsudku Súdneho dvora vedie k značnému zníženiu „priemernej straty“ a „celkovej straty“, ktorá sa má pokryť prostredníctvom odvodov za dané obdobie.
               
               
                  V tomto navrhovanom nariadení sa preto stanovia odvody z produkcie cukru za hospodárske roky 1999/2000 a 2000/2001, prepočítané na základe metodiky, ktorú objasnil Súdny dvor. To členským štátom umožní, aby vypočítali náhradu, ktorá sa má vyplatiť výrobcom cukru v súvislosti s nadmernými odvodmi, ktoré im boli v tom istom období účtované. Členské štáty by mali výrobcom cukru zaplatiť náhradu vyplývajúcu z uplatnenia zrevidovaných odvodov v súlade s uplatniteľnými vnútroštátnymi právnymi predpismi vrátane vnútroštátnych premlčacích lehôt. Mali by zabezpečiť, aby hospodárskym subjektom, ktoré správne a včas požiadali o náhradu, bola táto náhrada vyplatená.
               
               
                  Revízia produkčných odvodov za hospodárske roky 1999/2000 a 2000/2001 bude mať okrem toho vplyv na sumu, ktorú museli výrobcovia cukru zaplatiť pestovateľom cukrovej repy vzhľadom na rozdiel medzi maximálnou výškou odvodu A alebo B a výškou týchto odvodov účtovaných za dotknuté hospodárske roky.
               
               
                  V skutočnosti podľa spoločnej organizácie trhov v sektore cukru platnej do roku 2006 platili odvody výrobcovia cukru, pričom však 60 % týchto nákladov získali späť od pestovateľov cukru tým, že zaplatili nižšiu cenu za cukrovú repu. V prípade, že výška odvodov bola stanovená pod úrovňou maximálnej výšky odvodov A alebo B (t. j. 2 %, resp. 37,5 % intervenčnej ceny za biely cukor), v článku 36 ods. 2 nariadenia (ES) 2038/1999 bola stanovená povinnosť, že výrobcovia cukru musia zaplatiť pestovateľom cukrovej repy 60 % z rozdielu medzi maximálnou výškou daného odvodu a výškou základného odvodu alebo skutočne účtovaného odvodu B. 
               
            
         
         
            
               
                  V tomto opravnom právnom akte sa preto stanovujú zrevidované sumy, ktoré by výrobcovia cukru mali spätne uhradiť predajcom cukrovej repy Predajcom cukrovej repy by sa mal nahradiť len rozdiel medzi starými a novými sumami.
               
               
                  Náhrada odvodov z produkcie cukru predstavuje opravu odvodov z produkcie cukru, ktoré boli pôvodne zaplatené z vlastných zdrojov EÚ. Členské štáty musia na základe nových odvodov určiť najneskôr do 30. septembra 2018 nové nároky na odvody z produkcie cukru.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Komisia predložila členským štátom pracovný dokument týkajúci sa stanovenia opravených odvodov z produkcie cukru a opatrení prijatých v nadväznosti na rozsudok Súdneho dvora z 9. februára 2017. Tento pracovný dokument bol predložený a prerokovaný na zasadnutí Riadiaceho výboru pre spoločnú organizáciu poľnohospodárskych trhov 28. Septembra 2017. 
            
            
               Niekoľko členských štátov vyzvalo Komisiu, aby pripravila právny akt na opravu odvodov, ktorý by mal zahŕňať náhradu poskytnutú z rozpočtu Únie pokrývajúcu úroky z náhrad, ktoré príslušné členské štáty vyplatili alebo majú vyplatiť výrobcom cukru, ktorí v príslušných rokoch zaplatili nadmerné odvody. Niektoré delegácie taktiež navrhli, aby sa úrok vypočítal s použitím jednotnej sadzby na európskej úrovni.
            
            
               4.VPLYV NA ROZPOČET
            
            
               
                  Revízia odvodov z produkcie cukru za hospodárske roky 1999/2000 a 2000/2001 bude mať za následok zápornú opravu vo výške 116 318 466 EUR, ktorá bude hradená z vlastných zdrojov rozpočtu EÚ. Okrem uvedenej sumy by členské štáty mohli žiadať od Komisie náhradu úrokov, ktoré skutočne zaplatili v súlade so svojimi vnútroštátnymi zákonmi v súvislosti s vyplácaním náhrad za nadmerné odvody, ktoré boli vybrané v príslušných rokoch. Tieto výdavky sa účtujú na ťarchu rozpočtu EÚ príslušným členským štátom oddelene, po tom, ako členské štáty predložia príslušné doklady o zaplatení.
               
               
                   5.
                        ĎALŠIE PRVKY
               
            
            
               Komisia súčasne vypracúva pracovný dokument útvarov Komisie, ktorý je pripojený k tomuto návrhu nariadenia Rady s cieľom objasniť určité prvky týkajúce sa náhrady istiny a úroku, náhrady predajcom cukrovej repy, účtovného postupu a monitorovania postupu vyplácania náhrad.
            
            
            
               2017/0269 (NLE)
            
            
               Návrh
            
            
               NARIADENIE RADY,
            
            
               ktorým sa stanovujú produkčné odvody a koeficient potrebný na výpočet dodatočného odvodu v sektore cukru za hospodársky rok 1999/2000 a ktorým sa stanovujú produkčné odvody v sektore cukru za hospodársky rok 2000/2001 
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Podľa článku 33 ods. 8 a článku 34 ods. 5 nariadenia Rady (ES) č. 2038/1999
                  1
                bola Komisia splnomocnená prijať podrobné pravidlá týkajúce sa základných produkčných odvodov a koeficientu na výpočet dodatočného odvodu, ktoré sa mali vybrať od držiteľov kvót pôsobiacich v rámci spoločnej organizácie trhov v sektore cukru.
            
            
               (2)V nariadeniach Komisie (ES) č. 2267/2000
                  2
                a (ES) č. 1993/2001
                  3
                sa stanovili produkčné odvody a koeficient na výpočet dodatočného odvodu v sektore cukru. 
            
         
         
            
               (3)V rámci reformy spoločnej organizácie trhov v sektore cukru bolo nariadenie (ES) č. 2038/1999 zrušené a nahradené nariadením Rady (ES) č. 1260/2001
                  4
               . Nariadenie (ES) č. 1260/2001 bolo zrušené a nahradené nariadením Rady (ES) č. 318/2006
                  5
               . Nariadením (ES) č. 318/2006, ktoré bolo následne zrušené a začlenené do nariadenia Rady (ES) č. 1234/2007
                  6
               , sa nahradil systém samofinancovania režimu produkčných kvót prostredníctvom variabilných odvodov z produkcie cukru novým poplatkom z produkcie, ktorý mal pomôcť financovať výdavky vznikajúce v sektore cukru v rámci spoločnej organizácie trhov s cukrom. Tento dočasný poplatok z produkcie zostal v platnosti do 30. septembra 2017 na základe nariadenia Európskeho parlamentu a Rady (EÚ) č. 1308/2013
                  7
               , ktoré bolo zrušené a nahradené nariadením (ES) č. 1234/2007. 
            
            
               (4)Rozsudkom z 9. februára 2017
                  8
                Súdny dvor vyhlásil nariadenia (ES) č. 2267/2000 a (ES) č. 1993/2001 za neplatné. Súdny dvor vo svojom rozsudku rozhodol, že článok 33 ods. 1 nariadenia č. 2038/1999 sa musí vykladať tak, že na účely výpočtu priemernej straty je potrebné vydeliť celkovú sumu skutočných výdavkov na vývozné náhrady týkajúce sa výrobkov, na ktoré sa vzťahuje uvedené ustanovenie, celkovým množstvom týchto vyvezených výrobkov bez ohľadu na to, či boli za tieto výrobky skutočne zaplatené náhrady. 
            
            
               (5)Súdny dvor ďalej uviedol, že článok 33 ods. 2 nariadenia (ES) č. 2038/1999 sa musí vykladať tak, že na účely celkového výpočtu produkčných odvodov je potrebné zohľadniť priemernú stratu vypočítanú tak, že celková suma skutočných výdavkov na vývozné náhrady týkajúce sa výrobkov, na ktoré sa vzťahuje uvedené ustanovenie, sa vydelia celkovým množstvom týchto vyvezených výrobkov bez ohľadu na to, či boli za tieto výrobky skutočne zaplatené náhrady. 
            
            
               (6)V záujme dosiahnutia súladu s rozsudkom Súdneho dvora je preto nutné stanoviť produkčné odvody a dodatočné odvody na primeranej úrovni.
            
            
               (7)„Priemerná strata“ sa musí vypočítať tak, že skutočne zaplatené celkové náhrady sa vydelia celkovým množstvom vyvezených výrobkov, ktoré boli oprávnené na náhrady, bez ohľadu na to, či boli vyvezené s poskytnutím náhrady alebo bez nej. Použitie metódy uvedenej v rozsudku Súdneho dvora vedie k značnému zníženiu „priemernej straty“ a „celkovej straty“, ktorá sa má pokryť prostredníctvom odvodov za dané obdobie.
            
            
               (8)Revízia produkčných odvodov za hospodárske roky 1999/2000 a 2000/2001 bude mať vplyv na sumu, ktorú museli výrobcovia cukru zaplatiť pestovateľom cukrovej repy vzhľadom na rozdiel medzi maximálnou výškou odvodu A alebo B a výškou týchto odvodov účtovaných za dotknuté hospodárske roky.
            
            
               (9)V skutočnosti podľa predpisov, ktorými sa zriadila spoločná organizácia trhov v sektore cukru, platných do roku 2006 platili odvody výrobcovia cukru, pričom však 60 % týchto nákladov získali späť od pestovateľov cukrovej repy tým, že zaplatili nižšiu cenu za cukrovú repu. Ustanovením článku 36 ods. 2 nariadenia (ES) č. 2038/1999 sa zaviedla povinnosť, že v prípade, že výška odvodov bola stanovená pod úrovňou maximálnej výšky odvodov A alebo B (t. j. 2 %, resp. 37,5 % intervenčnej ceny za biely cukor), výrobcovia cukru musia zaplatiť predajcom cukrovej repy 60 % z rozdielu medzi maximálnou výškou daného odvodu a výškou základného odvodu alebo skutočne účtovaného odvodu B. 
            
            
               (10)Preto by sa mali stanoviť zrevidované sumy, ktoré by výrobcovia cukru mali spätne uhradiť predajcom cukrovej repy. Predajcom cukrovej repy by sa mal spätne uhradiť len rozdiel medzi starými a novými sumami.
            
            
               (11)Celková strata za hospodársky rok 1999/2000, ktorá nie je pokrytá odvodmi a ktorá bola prepočítaná v súlade s metódou uvedenou v rozsudku Súdneho dvora, predstavuje 66 941 664 EUR. Koeficient uvedený v článku 34 ods. 2 nariadenia (ES) č. 2038/1999 by sa mal stanoviť primeraným spôsobom a mal by sa použiť so spätnou účinnosťou pre daný hospodársky rok.
            
            
               (12)Celková strata za hospodársky rok 2000/2001, ktorá nie je pokrytá odvodmi a ktorá bola prepočítaná v súlade s metódou uvedenou v rozsudku Súdneho dvora, predstavuje 49 376 802 EUR.
            
            
               (13)Z dôvodov právnej istoty a v záujme zabezpečenia rovnakého zaobchádzania s dotknutými hospodárskymi subjektmi v jednotlivých členských štátoch je potrebné určiť dátum, do ktorého by sa mali stanoviť odvody podľa tohto nariadenia, ako sa uvádza v článku 2 ods. 2 treťom pododseku nariadenia Rady (EÚ, Euratom) č. 609/2014
                  9
               . 
            
            
               (14)Hospodárskym subjektom boli za hospodárske roky 1999/2000 a 2000/2001 účtované nadmerné odvody. Členské štáty by mali hospodárskym subjektom zaplatiť náhradu vyplývajúcu z uplatnenia zrevidovaných odvodov v súlade s uplatniteľnými vnútroštátnymi právnymi predpismi vrátane vnútroštátnych premlčacích lehôt. Mali by zabezpečiť, aby hospodárskym subjektom, ktoré správne a včas požiadali o náhradu, bola táto náhrada vyplatená.
            
            
               (15)Výpočet produkčných odvodov a dodatočných odvodov stanovených týmto nariadením by sa mal uplatňovať odo dňa nadobudnutia účinnosti nariadení (ES) č. 2267/2000 a (ES) č. 1993/2001,
            
            
               PRIJALA TOTO NARIADENIE:
            
            
               Článok 1
            
            
               1.Produkčné odvody v sektore cukru za hospodárske roky 1999/2000 a 2000/2001 sú stanovené v bode 1 prílohy.
            
            
               2.Koeficient potrebný na výpočet dodatočného odvodu za hospodársky rok 1999/2000 je stanovený v bode 2 prílohy.
            
            
               3.Suma, ktorú sú výrobcovia cukru povinní zaplatiť predajcom cukrovej repy so zreteľom na odvody A a B za hospodársky rok 2000/2001, je stanovená v bode 3 prílohy.
            
            
               Článok 2
            
            
               Dátumom vzniku nároku podľa článku 2 ods. 2 druhého a tretieho pododseku nariadenia (EÚ, Euratom) č. 609/2014 je v prípade dávok stanovených týmto nariadením najneskôr 30. september 2018.
            
         
         
            
               Článok 3
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Článok 1 sa však uplatňuje od:
            
            
               –13. októbra 2000, pokiaľ ide o hospodársky rok 1999/2000, 
            
            
               –12. októbra 2001, pokiaľ ide o hospodársky rok 2000/2001.
            
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
            
               FINANČNÝ VÝKAZ
            
            
            
                     
                        FINANČNÝ VÝKAZ
                     
                  
                  
                     
                        FS/17/4938476
                     
                  
               
                     
                  
                  
                     
                        6.2.2017.1
                     
                  
               
                     
                  
                  
                     
                        DÁTUM: 6. 9. 2017
                     
                     
                  
               
                     
                        1.
                     
                  
                  
                     
                        ROZPOČTOVÝ RIADOK:
                     
                     
                        Pozri rozpočtovú prognózu ďalej v texte.
                     
                     
                     
                        Kapitola 1 1 – článok 1 1 0 (Produkčné odvody za hospodársky rok 2005/2006 a predchádzajúce roky):
                     
                     
                     
                        05 07 02 (Urovnávanie sporov)
                     
                     
                  
                  
                     
                        ROZPOČTOVÉ PROSTRIEDKY:
                     
                     
                        B2017;
                     
                     
                        NR 2018
                     
                     
                     
                        p.m.; 
                     
                     
                        p.m.
                     
                     
                        29 miliónov EUR
                     
                     
                        22,3 milióna EUR
                     
                  
               
                     
                        2.
                     
                  
                  
                     
                        NÁZOV:
                     
                     
                     
                        NARIADENIE RADY, ktorým sa stanovujú produkčné odvody a koeficient potrebný na výpočet dodatočného odvodu v sektore cukru za hospodársky rok 1999/2000 a ktorým sa stanovujú produkčné odvody v sektore cukru za hospodársky rok 2000/2001
                     
                  
               
                     
                        3.
                     
                  
                  
                     
                        PRÁVNY ZÁKLAD:
                     
                     
                     
                        Článok 43 ods. 3 Zmluvy o fungovaní Európskej únie
                     
                  
               
                     
                        4.
                     
                  
                  
                     
                        CIELE:
                     
                     
                        Cieľom tohto nariadenia je stanoviť so spätnou účinnosťou odvody z produkcie cukru za hospodárske roky 1999/2000 a 2000/2001 prepočítané podľa metódy, ktorú objasnil Súdny dvor.
                     
                  
               
                     
                        5.
                     
                  
                  
                     
                        FINANČNÉ DÔSLEDKY
                     
                  
                  
                     
                        12-MESAČNÉ OBDOBIE
                        
                           (mil. EUR)
                     
                  
                  
                     
                        ROZPOČTOVÝ ROK
                     
                     
                        2018
                     
                     
                        (mil. EUR)
                     
                  
                  
                     
                        ROZPOČTOVÝ ROK
                     
                     
                        2019
                     
                     
                        (mil. EUR)
                     
                  
               
                     
                        5,0
                     
                  
                  
                     
                        VÝDAVKY
                     
                     
                        –
                              Z ROZPOČTU EÚ
                           (NÁHRADY/INTERVENCIE)
                     
                     
                        –
                              VÝDAVKY NÁRODNÝCH ORGÁNOV
                     
                     
                        –
                              INÉ
                     
                  
                  
                     
                     
                        102,2
                     
                  
                  
                     
                     
                        102,2
                     
                  
                  
                     
                     
                        neuvádza sa
                     
                  
               
                     
                        5.1
                     
                  
                  
                     
                        PRÍJMY
                     
                     
                        –
                              VLASTNÉ ZDROJE EÚ 
                           (POPLATKY/CLÁ) – Pozri poznámky
                     
                     
                        –
                              NÁRODNÉ
                     
                  
                  
                     
                     
                        -93,1
                     
                  
                  
                     
                     
                        -93,1
                     
                  
                  
                     
                     
                        neuvádza sa
                     
                  
               
                     
                        5.2
                     
                  
                  
                     
                        SPÔSOB VÝPOČTU:
                     
                     
                        Pozri poznámky
                     
                  
               
                     
                        6.0
                     
                  
                  
                     
                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?
                     
                  
                  
                     
                        neuvádza sa
                     
                  
               
                     
                        6.1
                     
                  
                  
                     
                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?
                     
                  
                  
                     
                     
                        Nie
                     
                  
               
                     
                        6.2
                     
                  
                  
                     
                        BUDE POTREBNÝ DOPLŇUJÚCI ROZPOČET?
                     
                  
                  
                     
                        Nie
                     
                  
               
                     
                        6.3
                     
                  
                  
                     
                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?
                     
                  
                  
                     
                        Pozri poznámky
                     
                  
               
                     
                        POZNÁMKY:
                     
                     
                     
                        Dňa 9. februára 2017 Súdny dvor vydal rozsudok vo veci C-585/15, Raffinerie Tirlemontoise SA/État belge, v ktorom vyhlásil nariadenie Komisie (ES) č. 2267/2000 z 12. októbra 2000, ktorým sa stanovuje výška produkčných odvodov a koeficient na výpočet dodatočného odvodu v sektore cukru za hospodársky rok 1999/2000, a nariadenie Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru za hospodársky rok 2000/2001, za neplatné.
                     
                     
                        Tento rozsudok vychádzal z odôvodnenia, ktoré Súdny dvor použil v rozsudku z 27. septembra 2012 (rozsudok Jülich II)
                           10
                         a v ktorom objasnil správnu metódu, ktorá sa mala použiť na výpočet odvodov z produkcie cukru. V dôsledku toho majú výrobcovia právo na náhradu súm, ktoré neprávom zaplatili navyše v súvislosti s neplatnými produkčnými odvodmi zaplatenými v príslušných hospodárskych rokoch. Tieto nadmerné odvody boli pripísané do rozpočtu Únie po odpočítaní poplatkov za výber, ktoré boli v súlade s článkom 2 ods. 3 rozhodnutia Rady 2014/335/(EÚ, EURATOM) o systéme vlastných zdrojov Európskych spoločenstiev pripísané do vnútroštátnych rozpočtov. 
                     
                     
                        Opravným právnym aktom sa stanovujú so spätnou účinnosťou odvody z produkcie cukru za hospodárske roky 1999/2000 a 2000/2001 prepočítané podľa metódy, ktorú objasnil Súdny dvor v uvedenom rozsudku vo veci Jülich II. Na základe rozsudku a v súlade so zásadou zákazu bezdôvodného obohatenia musí náhrada rozdielu medzi starými a prepočítanými odvodmi určená hospodárskym subjektom zahŕňať kompenzačné úroky na základe vnútroštátnych pravidiel. 
                     
                     
                        Celková suma, ktorá bude nahradená členským štátom, je:
                     
                     
                        Vlastné zdroje – istina
                     
                     
                        66,9 milióna EUR za hospodársky rok 1999/2000 a 49,4 milióna EUR za hospodársky rok 2000/2001; spolu 116,3 milióna EUR * 80 % = odvody vo výške 93,1 milióna EUR po odpočítaní poplatkov za výber.
                     
                     
                     
                        Kompenzačný úrok
                     
                     
                        Žiadaný kompenzačný úrok nie je začlenený do súm v rámci vlastných zdrojov. Úrokové sadzby sa určia prostredníctvom vnútroštátnych zákonov, a preto konečnú sumu nemožno v súčasnosti stanoviť s konečnou platnosťou. Na základe dostupných informácií o vnútroštátnych úrokových sadzbách z konania vo veci Jülich a za predpokladu priemerných 5 % úrokových nákladov za rok by sa dlžná istina za hospodársky rok 1999/2000 zvýšila o úroky vo výške 90 % (18*5 %) a dlžná istina za hospodársky rok 2000/2001 by sa zvýšila o 85 % (17*5 %).
                     
                     
                        To znamená, že celkové odhadované úrokové náklady predstavujú (66,9*90 %) + (49,4*85 %) = 102,2 milióna EUR.
                     
                     
                     
                        Suma určená na kompenzačný úrok sa vyplatí v rámci rozpočtového riadku 05 07 02 – Urovnávanie sporov. Platby by sa mali uskutočniť v rozpočtovom roku 2018.
                     
                     
                  
               
         
         
            
                  
                     (1)
                  Nariadenie Rady (ES) č. 2038/1999 z 13. septembra 1999 o spoločnej organizácii trhov v sektore cukru (Ú. v. ES L 252, 25.9.1999, s. 1). 
               
               
                  
                     (2)
                  Nariadenie Komisie (ES) č. 2267/2000 z 12. októbra 2000, ktorým sa stanovuje výška produkčných odvodov a koeficient na výpočet dodatočného odvodu v sektore cukru za hospodársky rok 1999/2000 (Ú. v. ES L 259, 13.10.2000, s. 29).
               
               
                  
                     (3)
                  Nariadenie Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru za hospodársky rok 2000/2001 (Ú. v. ES L 271, 12.10.2001, s. 15).
               
               
                  
                     (4)
                  Nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (Ú. v. ES L 178, 30.6.2001, s. 1).
               
               
                  
                     (5)
                  Nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (Ú. v. EÚ L 58, 28.2.2006, s. 1).
               
               
                  
                     (6)
                  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
               
               
                  
                     (7)
                  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
               
               
                  
                     (8)
                  Vec C-585/15, Raffinerie Tirlemontoise, ECLI:EU:C:2017:105.
               
               
                  
                     (9)
                  Nariadenie Rady (EÚ, Euratom) č. 609/2014 z 26. mája 2014 o metódach a postupe sprístupňovania tradičných vlastných zdrojov a vlastného zdroja založeného na DPH a HND a o opatreniach na zabezpečenie požiadaviek na pokladničnú hotovosť (Ú. v. EÚ L 168, 7.6.2014, s. 39).
               
               
                  
                     (10)
                  Spojené veci C-113/10, C- 147/10 a C- 234/10, Zuckerfabrik Jülich a i., ECLI:EU:C:2012:591.
               
            
      
    ---documentbreak--- 
      
         
               EURÓPSKA KOMISIA
            V Bruseli24. 10. 2017
            COM(2017) 619 final
            PRÍLOHA
            k
            návrhuNARIADENIA RADY,
            ktorým sa stanovujú produkčné odvody a koeficient potrebný na výpočet dodatočného odvodu v sektore cukru za hospodársky rok 1999/2000 a ktorým sa stanovujú produkčné odvody v sektore cukru za hospodársky rok 2000/2001
            {SWD(2017) 348 final}
            
               
         
         
            
                     
                        1.
                     
                  
                  
                     
                         Produkčné odvody v sektore cukru uvedené v článku 1 ods. 1
                     
                     
                  
               
                     
                     
                        2. 
                     
                  
                  
                     
                     
                         Koeficienty potrebné na výpočet dodatočného odvodu uvedené v článku 1 ods. 2 za hospodársky rok 1999/2000: 0,10034
                     
                     
                  
               
                     
                        3.
                     
                  
                  
                     
                         Suma, ktorú výrobcovia cukru musia zaplatiť pestovateľom cukrovej repy vzhľadom na rozdiel medzi maximálnou výškou odvodu B a výškou skutočne účtovaného odvodu podľa článku 1 ods. 3
                     
                     
                  
               
            
               
                  (1)
               
                 Cena za odvod B za tonu cukrovej repy štandardnej kvality (v EUR).